                                                           IN MEMORIAM

Povodom iznenadne smrti prof. dr Radojka Lukića, redovnog profesora Ekonomskog 
fakulteta Univerziteta u Beogradu, mog dragog kolege, i prijatelja, upućujem iskreno saučešće porodici.

Kolegu.  profesora Lukića  poznajem od kraja osamdesetih godina 20. veka – vremena kada sam završavao izradu doktorske disertacije na Ekonomskom fakultetu Univerziteta u Beogradu, pod mentorstvom prof. dr Dragutina Radunovića.
Upoznao nas je profesor Radunović, doajen iz oblasti ekonomike trgovine – ekonomike i organizacije trgovinskih preduzeća, trgovinskog marketinnga, kasnije, trgovinskog menadžmenta, kanala prodaje itd. 
Dr Radojka Lukića, tada mladog docenta, na letu ka vidikovoj liniji – profesorskoj karijeri koju će (iz)graditi iz oblasti Računovodtsva trgovinskih preduzeća (Specijalnog računovodstva),  upravljanja finansijama u uslužnom sektoru itd., upoznao sam u kabinetu prof. Radunovića, prilikom predaje, druge, radne verzije doktorske disertacije. Nabavka u savremenim tržišnim i tehnološkim uslovima. 
Verovatno naš susret nije bio slučajan, što potvrđuju i reči našeg domaćina – profesora Radunovića koje sam zapisao: [footnoteRef:1] Kolega Ćuzoviću, ovo je kolega, docent Lukić, jedan od vrednih i marljivih istraživača koji se bavi računovodstvom trgovinskih preduzeća, oblašću, koja je komplementarna s Vašom disertacijom, i, uže povezana s predmetom Ekonomika trgovine na kojem ste Vi birani za asistenta na Ekonomskom fakultetu u Nišu…” Preporuka  profesora Radunovića, da sarađujemo, se obistinila.  [1:  Zapisano u dnevniku (beleškama)  Putovanje (knjiga I/knjga II), Biografija s bibliografijom, autorsko izdanje,
 ( Prizma i ogledalo – putovanje knjiga II), 2024.godine. (Knjiga: Putovnje I), je  u pripremi za štampanje). ] 

Pored ličnih kontakata, mog čestog gostovanja kod profesora Stipe Lovrete, strarijeg kolege, jednog od potpisnika referata za, moj, izbor u sva naučna zvanja od asistenta do redovnog profesora, (recenzenta udžbenika/monografija),  i ostalih kolega iz grupe predmeta Trgovina, pogotovo, profesora G. Petkovića s kojim sam usko sarađivao, (ne umanjujući značaj, ostalih, mlađih kolega), s jedne strane, redaktora (zajedno s prof. Lovretom), međunarodnog pojekta Strategija razvoja trgovine Republike Srbije, (Vlada Republike Srbije i Ekonomski fakultet u Beogradu, 2003, i 2009),  koji će u istraživački tim projekta, pored ostalih, imenovati profesora Lukića i moju malenkost, 
Naša saradnja, od tada, će se još intezivnije nastaviti. 
I, da ne zaboravim, profesor Lukić, iako, veoma probirljiv kada je u pitanju odabir autora za citiranje, citirao je, nekoliko mojih (ko)autorskih radova, 
Od tada, do našeg poslednjeg viđenja na Fakultetu poslovne ekonomije u Bijeljini, (2023), kasnije,  čestitanja Božića, Vaskrsa i Nove godine, na platformi imejl korespodencije, nisam imao priliku, da s kolegom Radom, razmenim  poruke koje je završavao rečima: Čujemo se Ćuzo…! 
 Čitajući Politiku (16. jula 2025), za oko mi zapade In Memoriam (Prof. dr Radojko Lukić), koji je objavio Naučni savet i Uređivački odbor časopisa Revizor.
Šta reći?
Svak je rođen da po jednom umre, čast i bruka žive dovijeka. (P. P. Njegoš).
S druge satrane, ako je za utehu da smo mi svi smrtni…Poenta i nije u tome da živimo večno, već da stvorimo nešto što će večno živeti, trag u vremenu i prostoru – sećanja zabeležena na papiru.
Ako je, to, tako, red je da u završnici ovog In Memoriam  istaknem  nekoliko odrednica profesora Lukića, koje će predstavlajti trag u vremenu i prostoru – svedočanstvo o (be)smrtnosti.  
                                                        XXX                                                                                                                   

Našeg dragog  kolegu, profesora Radojka Lukića, krasila je dobrota, ljudskost, i, iznad svega poštenje-skromnost.
O stručnom i pedagoškom radu, neću opširnije govoriti. Ne zbog toga što nemam šta da kažem , naprotiv, imao  bih, itekako, reći mnogo toga, međutim, očekujem da će o tome govoriti njegove kolege iz uže naučne oblasti računovodstva, revizije i finansija. 
Dovoljno je podsetiti se, da su brojne generacije studenata kojima je kolega Lukić predavao, (bio, asistent, profesor, mentor na različitim nivoima studija), ocenjujući profesora svojim osmatranjem/posmatranjem kroz višeslojni teleskop, dale svoju ocenu. 
Priznat-poznat u struci, uvažavan i poštovan od strane naučno-stručne javnosti.
S druge strane, kao čovek i kolega: imao je strpljenje da svakoga sasluša, razume i pomogne.
U ophođenju s ljudima: svakog bi slušao, malo je pričao, dok ne bi bolje upoznao sagovornika.
Znao je da prepozna dobro od lošeg. Poštenje od nepoštenja, iskreno od neiskrenog.
Umeo je da pohvali, nikada-nikoga da kritikuje (koliko je meni poznato).
Nije sudio drugima.
Njegova metrika vrednovanja svega i svakog, bila je čovek iznad svega.
Tu osobinu, usuđujem se reći, da je poneo iz kuće. Dograđivao i izgrađivao kroz život.
Sve je kod našeg Rada bilo izbrušeno i  izbalansirano, s osloncem na standarde čovečnosti -poštenja.
Svaki "bilans" bio je uravnotežen - obavijen ruhom etičnosti i estetike.
Ništa nije smelo da se nađe "vanbilansa - ili, knjiži ne daj Bože, na konto "sporna/sumnjiva" potraživanja.
I kako u uvodu rekoh, kada sam kolegu Lukića, upoznao, pre 36 godina, prepoznao sam u njemu, mnogo sličnosti, s mojim osobenostima-osobenošću.
Na prvi pogled, kolega Rade, bio je neobičan, a sasvim običan čovek.
Tadašnja i kasnija preozbiljnost, kolege Lukića, kao čoveka i univerzitetskog profesora, skrivala je, tanane niti njegove duše, senzibilnosti (preosetljivosti) - čoveka koji ima široko srce u kojem ima mesta, i, za druge ljude, njihove uspehe i različitosti.
U skrivenim nišama duše, čuvao je tanane niti ljudske dobrote koju je, umeo-znao da podari-podeli s onima, za koje smatra, da su mu prijatelji.
Njegovim bićem tekla je hrišćanska krv, a, duša pevala rasinskim melosom  – Lazarevog grada, na kojima je  stasavao, kao srednjoškolac.
Po poreklu provincijalac/dođoš kao i svi mi koji smo se školovali i ostali u Beogradu i drugim univerzitetskim gradovima, s jedne strane, Beograđanin, s radnim mestom u Kameničkoj br.6 – rasadnikom poznatih i priznatih ljudi/kadrova diljem Republike Srbije, regiona i sveta, koji pored ostalih znamenitosti čine Beograd/Srbiju prepoznatljivom na Globusu (zemaljskoj kugli), s druge strane. 
 
Počivaj u miru i večno hvala na svemu!

Dr Sreten Ćuzović Otilo, redovni profesor (u penziji)

Ekonomski fakultet Univerziteta u Nišu.

Član predsedništva Naučnog društva ekonomista Srbije (NDES)


"Večiti učenik škole života"

U Kragujevcu/Beogradu: 20.07.2025. godine


